Mokoka steek droomgrens oor in Argentinië | Netwerk24
Deur Sarel van der Walt 26 Augustus 2019 08:03
Stephen Mokoka het Sondag in die Buenos Aires-halfmarathon (21,1 km) tweede geëindig in 59:51. Foto: Getty Images
Die 34-jarige Mokoka het in die Buenos Aires-halfmarathon (21,1 km) vierde geëindig in 59:51 en Hendrick Ramaala se vorige amptelike SA beste tyd met 16 sekondes oortref.
Die Keniaan Bedan Karoki se wentyd was 59:07.
Ramaala het twee keer (albei keer in Lissabon, Portugal, in 2000 en 2002) deur die 60 minute-grens in onderskeidelik in 59:20 en 59:42 gebreek, maar dit was op ’n roete wat destyds nie aan die maatstawwe van die Internasionale Vereniging van Atletiek-federasies (IAAF) voldoen het nie.
Ramaala, ook ’n Olimpiese marathonatleet en voormalige wenner van die New York-marathon, het sy amptelike beste tyd van 60:07 in 1997 in Kosice, Kroasië, gehardloop.
Op haar beurt het Suid-Afrika se Glenrose Xaba Sondag in dieselfde halfmarathon as Mokoka, in slegs haar tweede halfmarathon naas Elana Meyer (66:44) en Colleen de Reuck (68:38) die vinnigste Suid-Afrikaanse vroue oor die halfmarathon geword, met ’n tyd van 69:44.
Mokoka, wat hom ook al op die baan en in veldloop onderskei het, het die Sjanghai-marathon vier keer gewen.
Hy het verlede jaar ook eerste in die Kaapstad-marathon oor die eindstreep gehardloop.
Meer oor: Atletiek | Marathon | Stephen Mokoka